James Aloysius Hickey

James Aloysius Hickey (født 11. oktober 1920 i Midland i Michigan i USA, død 24. oktober 2004 i Washington, D.C.) var en av den katolske kirkes kardinaler. Han var erkebiskop av Washington 1980–2000. Han ble kreert til kardinal i 1988 av pave Johannes Paul II.

Liv og virke
Bakgrunn
James Aloysius Hickey var sønn av James og Agnes (født Ryan) Hickey. Faren var tannlege. Han fikk sin utdannelse i Midland og Grand Rapids og på seminaret Sacred Heart College i Detroit. Deretter studerte han i Washington, D.C., først ved Theological College og deretter ved Catholic University of America.

Prest
Han ble presteviet i juni 1946.

Deretter var han sjenesørger for en tid for spanstalende immigranter, før han ble sendt til Roma for doktorgradsstudier. Han tok doktorgrader i både katolsk kirkerett og i katolsk teologi.

Tilbake i USA arbeidet han fra 1957 til 1966 som sekretær for biskopen av Saginaw. Han deltok som teologisk ekspert på annet vatikankonsil og ble gjort til monsignore av pave Paul VI den 21. uktober 1963.

Biskop, erkebiskop
Den 14. april 1967 ble han bispeviet, etter at han var blitt utnevnt til titularbiskop av Taraqua og hjelpebiskop i Saginaw . Bispevielsen ble foretatt av kardinal John Francis Dearden. Medkonsekrerende var biskop av Saginaw, Stephen Stanislaus Woznicki og hjelpebiskop Stephen Aloysius Leven fra San Antonio. De følgende to år var han hjelpebiskop i Saginaw.

Fra 1969 til 1974 var han rektor for North American College i Roma, et kolleg for amerikanske prestestudenter.

Fra 1974 til 1980 var James Aloysius Hickey biskop av Cleveland. Den 17. juni 1980 utnevnte pave Johannes Paul II han til erkebiskop av den amerikanske hovedstaden Washington, D.C..

Han innehadde også en rekke oppgaver i Den amerikanske katolske bispekonferanse.

Kardinal
Han ble medlem av kardinalskollegiet den 28. juni 1988 som kardinalprest med tittelkirke, Santa Maria Madre del Redentore a Tor Bella Monaca. Han fratrådte av aldersgrunner embedet som erkebiskop av Washington i 2000, og døde ett år etter.
 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Kardinal John Francis Dearden (1907–1988) *1948
 Kardinal James Aloysius Hickey (1920–2004) *1967www.catholic-hierarchy.org hickey, lest 25. november 2021
 Referanser 

 Eksterne lenker 
 Biografi på The Cardinals of the Holy Roman Church

Kategori:Katolske biskoper fra USA
Kategori:Linjen Rebiba
Kategori:Kardinaler fra USA
Kategori:Deltakere som rådgivere på Andre Vatikankonsil
Kategori:Personer fra Midland County i Michigan
Kategori:Personer fra Bay County i Michigan
Kategori:Fødsler i 1920
Kategori:Dødsfall i 2000
Kategori:Alumni fra Pontifical North American College